«Tolibon» asoschilaridan biri Xitoydan yordam so‘radi

«Tolibon» harakati asoschilaridan biri hisoblangan Mavlono Sami ul-Haq Xitoyni Afg‘onistondagi urushni tugatish uchun muzokaralarda ishtirok etishga chaqirdi. Bu haqda Bloomberg xabar bermoqda.
Uning so‘zlariga ko‘ra, Pekinning 17 yil davom etgan mojaroni hal etishdagi ishtiroki faqat ma'qullash bilan kutib olinadi. Bundan tashqari, Xitoy «bunday muhim masalani faqat AQShga qoldirmasligi kerak».
Xitoy uzoq yillar davomida mamlakat g‘arbida joylashgan Shinjon-Uyg‘ur muxtor tumani bilan chegaradosh Afg‘onistondagi vaziyatdan tashvishda ekanini bildirib keladi. Afg‘oniston va Pokistonda Sharqiy Turkiston islomiy harakati faoliyat yuritadi - xitoylik uyg‘urlarning Pekindan mustaqilligi uchun kurashadigan tashkilot.
Avgust oyida Xitoy Afg‘oniston shimoli-sharqidagi Badaxshon viloyatida harbiy mashg‘ulot bazasini qurishni boshlagani xabar qilingandi. Xitoy Tashqi ishlar vazirligida bu ma'lumot rad etildi.